Diari Oficial de la Generalitat Valenciana


Sumari del DOGV 5899, del 24-11-2008 (2008/13668)

DECRET 173/2008, de 21 de novembre, del Consell, pel qual s'autoritza la implantació d'ensenyances en la Universitat Catòlica de València Sant Vicent Màrtir.
-------------------------------------------------------------------------------------------------------------------------------------------------------------

### Dades del document

Número de DOGV
:   5899

Data del DOGV
:   24-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/13646


Data del document
:   21-11-2008

Organisme emissor
:   Conselleria d'Educació

Tipus de document
:   Decret

Descriptors 

:   * títol d'estudis
    * universitat
    * ensenyament superior
    * centre d'ensenyament
    * legislació

DECRET 173/2008, de 21 de novembre, del Consell, pel qual s'autoritza la implantació d'ensenyances en la Universitat Catòlica de València Sant Vicent Màrtir. [2008/13020]  
La Junta del Patronat de la Universitat Catòlica de València Sant Vicent Màrtir ha sol·licitat autorització per a impartir ensenyaments universitaris oficials de Grau conduents a l'obtenció dels títols següents: Grau en Ciències del Mar; Grau en Administració i Direcció d'Empreses; Grau en Ciències de l'Activitat Física i de l'Esport; Grau en Fisioteràpia; i Grau en Psicologia.  
Els citats plans d'estudis han sigut verificats pel Pleno del Consejo de Universidades en la sessió de 28 de maig de 2008, a excepció del corresponent a Fisioteràpia, que ha sigut verificat per la comissió del consell esmentat en la sessió de 16 de juny de 2008.  
El Consell Valencià d'Universitats i de Formació Superior va ser informat de les propostes d'implantació de les ensenyances en la sessió de 2 de juliol de 2008.  
L'Agència Valenciana d'Avaluació i Prospectiva (AVAP) ha emés, amb data 6 de novembre de 2008, el corresponent informe favorable.  
Per això, vistos els articles 12.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3, apartat 3, del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 21 de novembre de 2008,  
DECRETE  
Article 1. Autorització d'ensenyances  
S'autoritza a la Universitat Catòlica de València Sant Vicent Màrtir, a partir del curs 2008-2009, per a la implantació de les ensenyances conduents a l'obtenció dels títols oficials de:  
- Grau en Ciències del Mar, que seran organitzades per la Facultat de Ciències Experimentals.  
- Grau en Administració i Direcció d'Empreses, que seran organitzades per la Facultat d'Estudis de l'Empresa.  
- Grau en Ciències de l'Activitat Física i de l'Esport, que seran organitzades per la Facultat de Ciències de l'Educació i de l'Esport.  
- Grau en Fisioteràpia, que seran organitzades per la Facultat de Medicina.  
- Grau en Psicologia, que seran organitzades per la Facultat de Psicologia i Ciències de la Salut.  
Article 2. Inscripció en el registre i els seus efectes  
Conforme assenyala l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, després de l'autorització de la comunitat autònoma i la verificació del pla d'estudis, el Ministerio de Ciencia e Innovación elevarà al Govern la proposta per a l'establiment del caràcter oficial del títol i la seua inscripció en el Registro de Universidades, Centros y Títulos (RUCT), l'aprovació del qual, mitjançant un acord del Consejo de Ministros, serà publicada en el Boletín Oficial del Estado.  
La inscripció en el Registro de Universidades, Centros y Títulos (RUCT) tindrà com a efecte la consideració inicial de títol acreditat.  
Article 3. Procediment d'avaluació  
Segons el que disposa l'article 24, apartat 2, de la precitada norma legal, els títols universitaris autoritzats en este decret hauran de sotmetre's a un procediment d'avaluació cada sis anys a comptar de la data de la seua inscripció en el Registro de Universidades, Centros y Títulos (RUCT), a fi de mantindre'n l'acreditació.   
DISPOSICIONS FINALS  
Primera  
Es faculta el conseller d'Educació per a dictar les disposicions necessàries per a l'aplicació i execució del que disposa el present decret.  
Segona  
El present decret produirà efectes des del dia que es publique en el Diari Oficial de la Comunitat Valenciana.  
Valencia, 21 de novembre de 2008  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN